Arina Du Plessis en Gourmand Wenners - Cake Bread
by January 12, 2017 0 comment
Ons en Arina Du Plessis ( Kosredakteur Landbouweekblad) het so effe van `n mutual appreciation society` ding aan die gang. Ons werk duidelik ook graag met van dieselfde kosfotograwe. Myburgh Du Plessis is einde laasjaar as die World Gourmand Cookbook Awards aangewys as die Nasionale Wenner Beste Fotografie vir sy werk aan Arina se mees onlangse boek, Plaaskos.
Ons skop juis 2017 af met Myburgh vir stylering vir geliefde RSG omroeper, Martelize Brink, se kookboek. Te mete aan die smul-lekker heerlike middagetes van die laaste paar dae gaan Martelize se resepte groot guns wen.
Ons het ook gister geleer dat ons EEN- Pot/Pan/Bakplaat Gourmand se Nasionale Wenner is in die kategorie Maklike Etes. Groot pluimpie en ons kan nie wag om te sien hoe dit in April gaan vaar op die Internasionale kompetisie nie.
Maar terug na Arina- Ons eerste inskrywing vanjaar in ons vraelys aan mense in die kosbedryf wat ons inspireer.
Jou gunsteling kosbloggers/Instagrammers
Ek geniet Instagram meer omdat dit vinnige at a glance inspirasie is. Plaaslike kos-instagrammers/bloggers is net so inspirerend soos die top internasionale name.
Van my gunsteling SA Instagrammers is:
Jy het al so baie resepte geskiet – jou top 5
Dis onmoontlik vir my om net 5 te kies, so ek gee my top 5 (wat ek die graagste eet) uit my nuutste boek, Plaaskos.
Appeltert met karamelstroop en geroosterde amandels
Peer-en-roketslaai met groenbone en roomkaashappies
Sagopoeding met kraaksuiker
Die beste hoenderkerrie
Jy het ook klein kindertjies soos ons- top tips vir kook vir kleintjies, skoolkos en waarheen om hulle uit te neem
My kinders is baie uiteenlopend in hulle kosvoorkeure. Die een eet net ‘n handvol spesifieke gunstelinge en bly getrou daaraan. Die ander een sal enigiets probeer en kondig gereeld aan dat sy nou klaar is met haar gunsteling soort kaas/pap/groente, dit nooit weer wil eet nie en wil aanbeweeg na iets anders. Dus is kosblik-kopsere maar deel van my lewe.
Ek probeer my bes om ‘n verskeidenheid pousekos in te pak en om dit gebalanseerd, aantreklik en interessant te hou. (Hulle is gelukkig nog klein genoeg dat ‘n broodjie wat in ‘n interessante vorm uitgedruk is, of vrugte wat op ‘n sosatiestokkie geryg word, hulle baie opgewonde maak.) Gelukkig het nie een van hulle my soettand gekry nie!
My gunsteling eetplekke en my kinders s‘n verskil op hierdie stadium hemelsbreed, maar daar is heelwat plekke waar die hele gesin lekker kuier (en waar daar vir almal se smaak iets op die spyskaart is).
Ons kuier graag in die wynlande. Tokara Delicatessen (Helshoogte Pas, Stellenbosch), Mont Marie (Blaauklippen Road, Stellenbsoch), Boschendal (Pniel/Franschhoek) is gesinsvriendelik en altyd lekker.
Die Arniston Hotel op Waenhuiskrans is een van ons gunsteling naweekwegbreekplekke. Kinders voel baie welkom daar, eet soos konings, en niks is te veel moeite vir die personeel nie.
Jy woon so baie bekendstellings by – wat is top 5 dinge wat jou daar kry/wat verpes jy?
Ek het weeklikse spertye, dus kan ek nie naastenby so veel bekendstellings en werksfunksies bywoon as wat ek wil nie, maar dit is altyd lekker om my roetine ‘n bietjie te breek.
Die vooruitsig om ‘n talentvolle kosskrywer of sjef se skeppings te ervaar, sien en proe,
Om van die eerstes te wees om meer van ‘n opwindende nuwe produk/restaurant/boek te siene te kry en
Om kollegas en kosvriende daar raak te loop en op te vang met almal
is wat dit vir my ekstra lekker maak.
5 interessanthede wat ons nie van jou weet nie
(Dis eerder belaglikhede as interessanthede, maar here goes)
– Ek versamel ou porselein, messegoed en nerf-af kombuisgoed.
– Ek vermy soetrissies sover ek kan. Veral groen soetrissies is een van die min dinge wat ek glad nie eet nie.
– As ek ‘n laaste maaltyd kon kies? Kreef met aioli
– Ek is gek oor Bollywood-flieks.
– Wat my die meeste op my senuwees maak is televisie-werk.
Hier is 3 van Arina se smullekker resepte uit Plaaskos. Ons het uiteraard die Karringmelkpoeding gekies om te toets. Hemels.
gouestroop, vir voorsit
Voorverhit die oond tot 180 ˚C en smeer ’n middelslag-oondbak met botter. Verroom die suiker en botter tot lig en donsig en klits die eiers een vir een by. Sif die meel, bakpoeier en sout saam in ’n aparte bak en hou eenkant. Meng die karringmelk en melk en roer die meel en die karringmelkmengsel om die beurt by die eiermengsel in. Eindig met die meel en klits tot glad. Giet die beslag in die voorbereide oondbak en bak vir sowat 40-45 minute tot ferm. Sit louwarm voor en bedruip met met ’n bietjie gouestroop.
Maak jou eie karringmelk deur sowat 90 ml witasyn of suurlemoensap by 500 ml vars melk te voeg. Klits dit liggies tot verdik, en gebruik dit dan in gebak.
Frikkadelle is huiskos uit die boonste rakke, en hier maak ek dit sommer saam met al die bykos in een bak.
1 dik sny brood, verwerk tot krummels
375 ml witrys
sout, varsgemaalde swartpeper en suiker na smaak
1 rolletjie (100 g) bokmelkkaas, in 12 wieletjies gesny
vars pietersielie, om af te rond
Voorverhit die oond tot 180 °C en smeer ’n oondbak goed met olyfolie. Meng al die bestanddele vir die frikkadelle, bedek en verkoel terwyl jy die res van die gereg voorberei. Skep die rys in die gesmeerde oondbak en versprei egalig.
Maak nou die tamatiesous: Verhit die olie in ’n swaarboompan en braai die uie en knoffel daarin in tot die uie sag is. Voeg die tamatiepasta by en braai vir ’n paar sekondes. Voeg die gekapte tamaties en water by. Verhit tot kookpunt en prut vir 10-12 minute. Geur met sout, peper en suiker na smaak. Skep die helfte van die tamatiesmoor oor die rys in die oondbak. Haal die frikkadelmengsel uit die yskas en vorm 12 ewe groot frikkadelle. Pak dit bo-op die rys-en-tamatiesmoor en skep die res van die tamatiesmoor bo-oor die frikkadelle. Bedek met tinfoelie en bak vir 40 minute. Haal die tinfoelie af en sit ’n stukkie bokmelkkaas bo-op elke frikkadel. Bak verder tot die kaas gesmelt, die sous dik en borrelend en die rys sag en gaar is. Strooi vars pietersielie oor en sit warm voor.
Lewer 6 groot porsies.
Hier kry ’n eenvoudige warmmelksponskoek die Hertzoggie-behandeling, wat dit mooi en spesiaal genoeg maak vir enige geleentheid.
125 ml volroommelk
1 blik (385 g) gekookte kondensmelk
180-250 ml gladde appelkooskonfyt
4 ekstragroot eierwitte, teen kamertemperatuur
450 ml strooisuiker
200 ml klapper, liggies gerooster
Voorverhit die oond tot 180 ˚C en smeer twee koekpanne van 20 cm liggies met olie. Voer uit met bakpapier en smeer weer. Verhit die melk, water en olie in ’n klein kastrolletjie tot kookpunt. Verwyder van die hitte en laat afkoel. Klits intussen die eiers goed. Voeg die suiker lepel vir lepel by die eiers terwyl jy aanhou klits tot die mengsel liggeel en donsig is. Klits die vanieljegeursel by. Sif die meel, bakpoeier en sout in ’n aparte mengbak. Voeg die eiermengsel daarby en vou liggies in. Voeg die melkmengsel by en vou verder in tot ’n gladde beslag. Verdeel die beslag presies tussen die twee panne en bak vir 20-25 minute tot hoog uitgerys en strooikleurig. Haal uit die oond en laat die koeke vir ’n paar minute in die panne afkoel. Keer uit op ’n draadrak en laat afkoel tot kamertemperatuur.
Sny elke sponskoek in drie lae. Smeer ’n dun laag kondensmelk op vyf van die koeklae en dan ’n dun laag appelkooskonfyt bo-op die kondensmelk. Stapel die koeklae presies opmekaar met die ongesmeerde koeklaag bo-op. Verkoel die koek vir ongeveer 30 minute terwyl jy die klappermeringue maak.
Sit die eierwitte, suiker en koue water in ’n groot hittebestande mengbak en klits tot goed gemeng. Sit die bak oor ’n kastrol met ’n bietjie water wat liggies prut en klits met ’n elektriese klitser vir sowat 15 minute tot die mengsel stywe punte vorm. Laat afkoel en vou die geroosterde klapper daarby in. Bedek die hele koek met die klappermeringue en gebruik ’n gasbrander om die meringue liggies te skroei.
Lewer 18-20 porsies.
Arina Du Plessis en Gourmand Wenners was last modified: January 12th, 2017 by